b"\n_START_ARTICLE_\nPosnjakita\n_START_SECTION_\nCaracter\xc3\xadstiques\n_START_PARAGRAPH_\nLa posnjakita \xc3\xa9s un sulfat hidroxilat i hidratat de coure. Pel seu aspecte \xc3\xa9s f\xc3\xa0cilment confusible amb la langita, m\xc3\xa9s hidratada. Cristal\xc2\xb7litza en el sistema monocl\xc3\xadnic formant cristalls escalats. Tamb\xc3\xa9 s'hi pot trobar de manera terrosa o en forma de crostes. La seva duresa a l'escala de Mohs oscil\xc2\xb7la entre 2 i 3.\n_START_SECTION_\nFormaci\xc3\xb3 i jaciments\n_START_PARAGRAPH_\n\xc3\x89s un mineral secundari que es forma a la zona d'oxidaci\xc3\xb3 dels jaciments de minerals del coure d'origen hidrotermal. Tamb\xc3\xa9 apareix comunament amb posterioritat a l'excavaci\xc3\xb3 de les mines, formant-se en els munts d'esc\xc3\xb2ries de la mineria. Sol trobar-se associada a altres minerals com: brochantita, langita, devillina, serpierita, woodwardita, wroewolfeita, auricalcita, atzurita, malaquita o calcopirita."